خاران: مچ آ ملک انا وڑ خاران اٹ یوم پاکستان جوان جوش و جوزہ ٹی اڈ تننگا۔ کمشنر رخشان ڈویژن طارق الرحمان بلوچ ڈی آئی جی رخشان رینج نزیر احمد کرد‘ڈپٹی کمشنر خاران منیراحمد موسیانی کمشنر آفس اٹ جھنڈا ءِ بڑز کریر۔ پولیس نا چاک و چوبند دستہ بیرک ءِ سلامی تسر۔ او وخت آ ایس پی ارشاد علی گولہ‘ رسالدار میجر حاجی خدابخش ساسولی، سپرنٹنڈنٹ ڈی سی آفس حاجی شوکت علی محمد حسنی، ڈی ایس پی ملک احمد و ایس ایچ او گلبدین سمالانی تون اوار سرکاری افسر و جتا جتا تپہ غاتا بندغ آک اوار ئسر۔ کمشنر رخشان ڈویژن یوم پاکستان نا مبارک ترسا پارینے کہ 23مارچ 1940ء آ اینو دے آ قرارداد پاکستان منظور کننگ نا سوب آن اینو نن آجو ءُ فضا اسے ٹی دم ہلنگ اٹی اُن۔
(آن لائن)
